અમેરિકામાં છેલ્લા કેટલાક દિવસોમાં ભારતીય નાગરિકો પર થતા હુમલાની ખબરો સામે આવી રહી છે. છેલ્લા 10 દિવસો દરમિયાન અમેરિકાના અલગ-અલગ શહેરોમાં ચાર ભારતીય મૂળના લોકો પર હુમલા થયા છે. આ હુમલાઓમાં 2 નાગરિકોનું મૃત્યુ થયું છે. અમેરિકામાં ભારતના રાજદૂત નવતેજ સરનાએ આ મુદ્દે અમેરિકન સરકાર સામે પોતાની ચિંતા વ્યક્ત કરી છે. તેમણે જણાવ્યું કે, અમેરિકામાં રહેતા ભારતીયોની સુરક્ષા માટે સરકારે જરૂરી પગલાં લેવા જોઇએ. સાથે જ અત્યાર સુધીના હુમલાઓ માટે દોષીત વ્યક્તિ પર જરૂરી કાર્યવાહીની પણ તેમણે માંગ કરી છે. ભારતીય રાજદૂતે આગળ જણાવ્યું કે, અમેરિકન સરકાર પણ આ મામલાઓને ગંભીરતાથી લેતાં હુમલાઓની તપાસ કરી રહી છે. તેમનું કહેવું છે કે, પીડિત પરિવારોને પૂરો ન્યાય મળશે. સાથે જ સરકાર તરફથી અમેરિકામાં રહેતા ભારતીય નાગરિકોની સુરક્ષા અંગે પણ આશ્વાસન આપવામાં આવ્યું છે.